පොදු රාජ්‍ය මණ්ඩලයීය රාජ්‍ය නායක සමුළුවට ශ්‍රී ලංකාවේ පෙර සූදානම සම්බන්ධයෙන් පොදු රාජ්‍ය මණ්ඩලයේ මහලේකම් කමලේෂ් ශර්මා මහතා ජනාධිපති මහින්ද රාජපක්ෂ මහතාට පැවසීය.පෙර සූදානම විමර්ශනය පිණිස ගත වූ මාස දෙක ඇතුළත ශ්‍රී ලංකාවට පැමිණි බොහෝ රටවල නියෝජිත පිරිස් සමුළුව සඳහා සලසමින් තිබෙන විධිවිධාන ගැන බලවත් ප්‍රසාදයට පත්ව ඇති බව ෂර්මා මහතා ජනාධිපතිතුමාට දැනුම් දුන්නේ ය.ඒ මහතා මෙම අදහස් පළ කළේ ජනාධිපති මහින්ද රාජපක්ෂ මහතා 25 වැනිදා උදෑසන නිව්යෝර්ක් නුවර දී මුණගැසුණු අවස්ථාවේදීය.නිව්යෝර්ක් හි එක්සත් ජාතීන්ගේ මූලස්ථානයේ පැවැත්වෙන 68 වැනි මහා මණ්ඩල සැසිවාරයට සමගාමීව හමුව සිදුවිය.සංවාදයේ ප්‍රධාන විෂයය වූයේ නොවැම්බර් ශ්‍රී ලංකාවේ පැවැත්වෙන පොදු රාජ්‍ය මණ්ඩලයීය රටවල 2013 නායක හමුවයි.